**ДО ОБЩИНСКИ СЪВЕТ**

**РУСЕ**

**П Р Е Д Л О Ж Е Н И Е**

**ОТ ПЕНЧО МИЛКОВ**

***Кмет на Община Русе***

**ОТНОСНО: *Програма за 64. МФ “Мартенски музикални дни” Русе 2025***

**УВАЖАЕМИ ОБЩИНСКИ СЪВЕТНИЦИ,**

Предлагам на вниманието Ви проект за предстоящото **64-то издание на МФ** **„Мартенски музикални дни“** **през 2025 г.** – една от най-старите и реномирани международни фестивални сцени в България. Фестивалът е и един от учредителите на Българската фестивална асоциация (БФА) и носител на почетното звание на Европейската фестивална асоциация „Европейски фестивал“.

Програмата на фестивала през 2025 предлага **29 събития (23 концерта и 6 изложби), музика в широкия диапазон от ренесанса и барока до съвременната музика и джаза, елитни артисти, ансамбли и оркестри от 16 страни и 3 континента.**

Сред гостите на фестивала са такива висококласни изпълнители като Гидон Кремер с неговото световноизвестно трио, както и феноменалният испански кларинетист Пабло Бараган в програмата на елитното клавирно трио на Александър Ситковецки.

Необикновени ще са и срещите с артистичните провокации на гостуващия за първи път в България американски струнен квартет „Brooklyn Rider“, ексклузивните срещи с гостуващия също за първи път у нас изключителен френски пианист Адам Лалум, със световноизвестния чешки валдхорнист Радек Баборак, както и срещата с високо надарените солисти на официалното откриване на фестивала Александър Ситковецки и Андрей Йоница с Русенската филхармония под диригентството на Найден Тодоров.

Специално за фестивала в Русе пристига и един от легендарните европейски блокфлейтисти днес – нидерландецът Ерик Босграф, в съвместна програма с добре известните в Европа български майстори на старата европейска музика – Явор Генов (лютня) и Сабина Йорданова (бароков фагот). Серията от предкласични фестивални програми допълва и премиерният концерт на уникалния български вокален ансамбъл за старинна музика *Cantanti Dai Monti Verdi* с ръководител Северин Василев.

Като своеобразен контрапункт на старата европейска традиция, специално място заема гастролът на уникалния немски кросовър артист и пианист Кай Шумахер, наричан често „самотният ездач на нелимитираното пиано“, с една изключително силна американска програма, атрактивна смес от класика, авангард, електроника и построк култура – истински инструментален театър и особено предизвикателство за най-младата публика.

Селекцията на гостуващите български изпълнителипривлича в Русе и редица именити родни музиканти със завидна кариера на международната сцена като проф. Александър Хинчев и проф. Георги Спасов, чиято шестдесет годишна творческа дейност ще честваме заедно. Фестивалната публика в Русе ще има още привилегията да чуе за първи път на живо и уникалните майсторски цигулки „Stradivari“ („Барон Витгенщайн“) и "Guarneri del Gesu“, предоставени от българската държава на световноизвестните български цигулари Светлин Русев (22 март) и Лия Петрова (25 март).

Специално място в програмата заемат още и такиваексклузивни родни музиканти като световноизвестното сопрано Красимира Стоянова, Виолета Радомирска, Александър Хинчев, Пламена Мангова, Панчо Владигеров – младши, както и водещи камерни ансамбли като струнния квартет „Фрош“.

Памет за една от най-значимите фигури в съвременната българска музика – композиторът Лазар Николов, е ансамбловата програма на елитни български изпълнители като Цветана Иванова, Венцислав Благоев, Лили Стоева и Ясен Теодосиев на 23 март. Световната премиера на най-новата композиция на живеещия в Германия именит български композитор Божидар Спасов е другият важен за съвременната българска музика акцент в специалната програма на гостуващото от Германия елитно трио „Абстракт“.

Фестивалът ще събере в Русе и водещи български оркестри, сред които Софийската филхармония, Камерният ансамбъл „Софийски солисти“ с диригент Константин Добройков, Симфоничният оркестър на БНР с диригент Константин Илиевски, Русенската филхармония, както и Биг-бенда на НМА „Проф. Панчо Владигеров“ със солисти Михаил Йосифов, Венцислав Благоев, Велислав Стоянов, Иван Стоянов и Христо Йоцов в една атрактивна джаз програма.

Големи са очакванията към двете фестивални премиери на Русенската държавна опера с най-новата творба на композитора Любомир Денев – камерната опера „Алма“ (световна премиера), инспирирана от живота на знаменитата съпруга на Густав Малер – Алма Малер (дир. Герган Ценов, реж. Вера Немирова и сценография Юлиян Табаков), както и абсолютната за България премиера на операта „Ломбардци“ от Дж. Верди, с постановъчен екип Пламен Бейков, Вилиана Вълчева и Юлиян Табаков.

Официалното закриване на фестивала на 30 март е поверено на Русенския фестивален оркестър и хор под диригентството на Емил Табаков с изпълнението на Вердиевия „Реквием“ и един впечатляващ международен екип от солисти от класата на Красимира Стоянова, Виолета Радомирска, Рейналдо Дроз (Венецуела) и Пит Танапат (Тaйланд).

**Основни медийни партньори** на фестивалапо традиция са БНР, БНТ, БТА, Live 7 TV, както и редица местни, регионални и национални електронни и печатни медии, осигуряващи широка публичност на събитието, както и на нашите партньори, спонсори и дарители.

**Бюджетът за 64-тото издание на фестивала** е разработен на базата на договорените с участниците в програмата финансови условия, както и на основание на предвиденото външно финансиране.

**Общата рамка на предложения бюджет по приходите за 2025 г. е 327 000 лв.** Приходната част на бюджета предвижда размер на общинската субсидия от 145 000 лв., и размер на финансирането от други източници от 182 000 лв., с дял на външните приходи от 56 % спрямо общата приходна част на бюджет.

**Разходната част на бюджет е развита в рамките на планираните средства по приходите, т.е. 327 000 лв.** Очаквано най-тежък е делът на разходите за пътни и възнаграждения на участващите в програмата артисти и състави от страната и чужбина, където са предвидени общо 263 629 лв. Увеличението спрямо 2024 г. е в размер от 27 964 лв., което се компенсира напълно от предвидените постъпления в приходната част на бюджета за 2025 г., в т.ч. и от преходния остатък от 2024 в размер на 24 142 лв.

Разходите по организационно – техническото осигуряване на фестивала възлизат на **62 900 лв.** и включват основно разходи за хотелско настаняване, реклама, технически персонал, осигурителни вноски, авторски права, членски внос към БФА, трансфери на артисти от и до летищата в Букурещ и София, както и др. присъщи за организационно-техническото осигуряване на събитието разходи.

В заключение следва да обобщим, че от гледна точка на мащабите на самата фестивална продукция – общо 23 концерта и спектакли, 6 съпътстващи изложби и стотици артисти от България и чужбина, бюджетът е балансиранкакто по отношение на приходната, така и по отношение на разходната си част.

Във връзка с гореизложеното и на основание чл.63, ал.1 от Правилника за организацията и дейността на Общински съвет – Русе, неговите комисии и взаимодействието му с Общинската администрация, предлагам Общинският съвет да вземе следното

**Р Е Ш Е Н И Е:**

**На основание** чл. 21, ал. 2, във връзка с чл.21, ал.1, т.6 и с чл.17, ал.1, т.5 от ЗМСМА

**Общинският съвет реши**:

1. Приема проекта за програма и бюджет за провеждането на 64-то издание на МФ „Мартенски музикални дни” през 2025 г., съгласно Приложение 1, Приложение 2 и Приложение 3.

**Приложения:**

1. Приложение 1: Програма на 64. МФ „ММД”, 2025;
2. Приложение 2: Обобщен бюджет за приходите и разходите на МФ „ММД“ 2025
3. Приложение 3: Обяснителна записка по приходите и разходите за провеждането на МФ „ММД“ 2025

**ВНОСИТЕЛ:**

**ЕНЧО ЕНЧЕВ**

*За кмет на Община Русе*

*Съгл. Заповед РД-01-3615 от 19.11.2024 г.*

**14 март, петък, Доходно здание, 19 ч.**

*Откриване*

**РУСЕНСКА ФИЛХАРМОНИЯ**

Диригент **НАЙДЕН ТОДОРОВ**

Солисти **АЛЕКСАНДЪР СИТКОВЕЦКИ** цигулка

**АНДРЕЙ ЙОНИЦА** виолончело

Й. Брамс – Концерт за цигулка и виолончело

А. Дворжак – Симфония №9

**15 март, събота, ДЗ, з. Европа, 11 ч.**

*в памет на Драгомир Йосифов*

Смесен хор ***ПРОФ. ВАСИЛ АРНАУДОВ***

Диригент **СВИЛЕН ДИМИТРОВ**

**СИТКОВЕЦКИ ТРИО**

**ПАБЛО БАРАГАН** кларинет

К. Дебюси – Рапсодия за кларинет и пиано

М. Равел – Клавирно трио

О. Месиен – Квартет за края на света

**16 март, неделя, з. *Европа*, 11 ч.**

*60 години творческа дейност*

**ГЕОРГИ СПАСОВ** флейта **| ТАТЯНА БОЖКО** пиано

**16 март, неделя, Доходно здание, 19 ч.**

*Transformer*

**КАЙ ШУМАХЕР** пиано

Дж. Кръмб, Т. Райли, Ф. Глас, М. Монк, Д Улф

**17 март, понеделник, Доходно здание, 19 ч.**

**ГИДОН КРЕМЕР** цигулка

**ГЕОРГИУС ОСОКИНС** пиано

**ГИДРЕ ДИРВАНАУСКАЙТЕ** виолончело

Ф. Шуберт – *Ноктюрно* за клавирно трио, D 897  
Г. Канчели – *Middelheim* за клавирно трио  
С. Рахманинов – *Trio Еlégiaque* No. 2 in D minor, op. 9

**18 март, вторник, Русенска опера, 19 ч.**

Държавна опера – Русе

**АЛМА** моно-опера от **ЛЮБОМИР ДЕНЕВ**

***световна премиера***

Диригент**ГЕРГАН ЦЕНОВ**

Режисьор **ВЕРА НЕМИРОВА**

Сценография **ЮЛИЯН ТАБАКОВ**

**19 март, сряда, ДЗ, з. *Европа*, 19 ч.**

Божидар Спасов: *Портрет*

**Трио *АБСТРАКТ***

**20 март, четвъртък, Доходно здание, 19 ч.**

*Вечната класика*

**АЛЕКСАНДЪР ХИНЧЕВ** пиано

творби от В. А. Моцарт и Л. Ван Бетовен

**21 март, петък, Доходно здание, 19 ч.**

Камерен ансамбъл ***СОФИЙСКИ СОЛИСТИ***

**ПЛАМЕНА МАНГОВА** пиано

Диригент **КОНСТАНТИН ДОБРОЙКОВ**

А. Пярт – *Фратрес*

А. Шнитке – Концерт за пиано

П. Джуров – Concerto grosso №2, *Метаморфози*

Б. Барток – Дивертименто

**22 март, събота, ДЗ, з. *Европа*, 11 ч.**

**Струнен квартет** ***ФРОШ***

Й. С. Бах – Изкуството на фугата

Д. Шостакович – Струнен квартет №10

М. Равел – Струнен квартет, фа мажор

**22 март, събота, Доходно здание,19 ч.**

**СОФИЙСКА ФИЛХАРМОНИЯ**

Диригент **ЕМИЛ ТАБАКОВ**

Солист **СВЕТЛИН РУСЕВ** цигулка

Л. В. Бетовен – Концерт за цигулка, оп.61

Е. Табаков – Симфония №11

**23 март, неделя, з. *Европа*, 11 ч.**

*Жълто и оранжево*

**ЦВЕТАНА ИВАНОВА** пиано, **ЛИЛИ СТОЕВА** арфа

**В. БЛАГОЕВ** тромпет, **ЯСЕН ТЕОДОСИЕВ** валдхорна

В програмата: пиеси от **Лазар Николов**

**23 март, неделя, ДЗ, з. *Европа*, 19 ч.**

*Ето, завръща се Пролетта!*

**Вокален ансамбъл *CANTANTI DAI MONTI VERDI***

Ръководител**СЕВЕРИНВАСИЛЕВ**

**Програма**: шансони и мадригали от Жак де Верт и

Джовани Пиерлуиджи да Палестрина

**24 март, понеделник, Доходно здание, 19 ч.**

Държавна опера – Русе

***ЛОМБАРДЦИ*** опера от **ДЖ. ВЕРДИ**

***премиера***

Диригент **ВЕЛИАНА ВЪЛЧЕВА**

Режисьор **ПЛАМЕН БЕЙКОВ**

Сценография **ЮЛИЯН ТАБАКОВ**

**25 март, вторник, Доходно здание, 19 ч.**

**ЛИЯ ПЕТРОВА** цигулка | **АДАМ ЛАЛУМ** пиано

О. Респиги – Соната за цигулка и пиано, си-бемол минор

Р. Щраус – Соната за цигулка и пиано, ми-бемол мажор

К. Дебюси – Соната за цигулка и пиано, сол минор

**26 март, сряда, ДЗ, з*. Европа*, 18 ч.**

*Affetti Musicali*

**ЕРИК БОСГРАФ** блокфлейти

**САБИНА ЙОРДАНОВА** бароков фагот

**ЯВОР ГЕНОВ** теорба

**26 март, сряда, Доходно здание, 20 ч.**

**НМА „ПРОФ. ПАНЧО ВЛАДИГЕРОВ“**

**Катедра *ПОП И ДЖАЗ***

представя**:**

**Концерт на БИГ БЕНД при НМА**

Ръководител **проф. Иван Стоянов**

*със специалното участие на*

**МИХАИЛ ЙОСИФОВ** тромпет

**ВЕНЦИСЛАВ БЛАГОЕВ** тромпет

**ВЕЛИСЛАВ СТОЯНОВ** тромбон

**ИВАН СТОЯНОВ** бас китара

**ХРИСТО ЙОЦОВ** ударни

**27 март, четвъртък, Доходно здание, 19 ч.**

*Рецитал*

**КРАСИМИРА СТОЯНОВА** сопран

**ПАНЧО ВЛАДИГЕРОВ** младши,пиано

В програмата: песни от П. Владигеров и Ал. Йосифов

**28 март, петък, Доходно здание, 19 ч.**

*Upon One Note*

**Струнен квартет** ***BROOKLYN RIDER***

В. А. Моцарт – Струнен квартет №19, К465

Х. Пърсел – *Fantasia upon one note*

Б. Йолас – Струнен квартет N3, *9 Етюда*

А. Пярт – *Солфеджио*

Й. Брамс – Струнен квартет, оп.51, №1, до минор

**29 март, събота, ДЗ, з. *Европа*, 11 ч.**

*Оперно матине*

**ГАЯ ВИТОРИЯ ПЕЛИЦАРИ** сопран

**АТЙНА САНС ПЕРЕС** мецосопран

**КАЙО ДЮРАН** тенор

на рояла **БОРЯНА ЛАМБРЕВА**

В програмата: прочути арии и ансамбли из опери

**29 март, събота, Доходно здание, 19 ч.**

**СИМФОНИЧЕН ОРКЕСТЪР НА БНР**

Диригент **КОНСТАНТИН ИЛИЕВСКИ**

Солист **РАДЕК БАБОРАК** валдхорна

П. Джуров – *Елегия*

Р. Глиер – Концерт за валдхорна

П. И. Чайковски – Симфония №5

**30 март, неделя, Доходно здание, 19 ч.**

*Заключителен концерт*

**ФЕСТИВАЛЕН ОРКЕСТЪР – РУСЕ**

**ФЕСТИВАЛЕН ХОР – РУСЕ**

Диригент **ЕМИЛ ТАБАКОВ**

Солисти **КРАСИМИРА СТОЯНОВА** сопран

**ВИОЛЕТА РАДОМИРСКА** мецосопран

**РЕЙНАЛДО ДРОЗ** тенор, **ПИТ ТАНАПАТ** бас

Дж. Верди – ***REQUIEM*** за солисти, хор и оркестър

**ИЗЛОЖБИ**

**13 – 27 март, *Борисова* 6**

***Музиката в нас***

Изложба на***ДХР***

**Откриване:** **13 март, 18 ч.**

**14 – 30 март, ДЗ, Фоайе**

***Ръце***

фотографска изложба на **Димитър Казанджиев**

Откриване: **14 март, 18 ч.**

**14 – 30 март, ДЗ, фоайе**

***Музиката е жена…***

Изложба на **Иван Иванов – Йоаний**

Откриване: **14 март, 18 ч.**

**15 март – 2 април, РХГ *ConTempo***

изложба-конкурс за съвременни визуални изкуства

**15 март, РХГ *The History of Line*** изложба на **Джордж Барбър**, Великобритания

Откриване**: 15 март, 18 ч.**

**26 – 30 март, ДЗ, з. Европа, Фоайе**

Изложба **Панчо Владигеров**

*В музикалния калейдоскоп на 20 век*

**Ruse Municipality**

**MARCH MUSIC DAYS I.F.**

**Tel.: 082 506 506| 082 506 505 | 506 508**

Е mail: [chavdarova@ruse-bg.eu](mailto:chavdarova@ruse-bg.eu)

[www.marchmusicdays.bg](http://www.marchmusicdays.bg)

**ОБЩИНА РУСЕ**

**МИНИСТЕРСТВО НА КУЛТУРАТА**

**64.**

**МЕЖДУНАРОДЕН ФЕСТИВАЛ**

***МАРТЕНСКИ МУЗИКАЛНИ ДНИ***

**Русе, България**

**14– 30 март 2025**

***ПРЕДВАРИТЕЛНА ПРОГРАМА***

**Приложение 2**

**ОБЩИНА РУСЕ**

**64. МЕЖДУНАРОДЕН ФЕСТИВАЛ**

**“МАРТЕНСКИ МУЗИКАЛНИ ДНИ” 2025**

**БЮДЖЕТ’2025 ПЛАН**

**ПРИХОДИ**:

|  |  |  |
| --- | --- | --- |
| ИЗТОЧНИЦИ | **Отчет**  **2024** | **План**  **2025** |
| 1. **ОБЩИНА РУСЕ** | **143600** | **145000** |
| **2. ПРИХОДИ ОТ ДРУГИ ИЗТОЧНИЦИ в т.ч.:** | **176568** | **182000** |
| 2.1. Mинистерство на културата | 65000 | 70000 |
| 2.2. Приходи от спонсорство и дарения, **в т.ч. преходен остатък от 2024 г. в размер на 24 142 лв.** | 76036 | 72000 |
| 2.3. Приходи от продажба на билети | 35532 | 40000 |
| **ОБЩО ПРИХОДИ:** | **320168** | **327000** |

#### РАЗХОДИ:

|  |  |  |
| --- | --- | --- |
| ДЕЙНОСТИ | **Отчет**  **2024** | **План**  **2025** |
| **1. КОНЦЕРТНА ПРОГРАМА** | **235665** | **263629** |
| 2. ОРГАНИЗАЦИОННО – ТЕХНИЧЕСКИ РАЗХОДИ, в т.ч.: | **60361** | **62900** |
| 2.1. Хотелско настаняване | 18453 | 26000 |
| 2.2. Сценичен, технически и обслужващ персонал | 8488 | 8000 |
| 2.3. Реклама, в т.ч. печатна, интериорна, екстериорна | 7862 | 7900 |
| 2.4. Акордиране, текстове за конц. програми, преводачески услуги | 6410 | 4600 |
| 2.5. Други организационни, в т.ч.: осигурителни вноски, авторски права, членски внос БФА, командировки, фотографски услуги, транспорт и др. | 19148 | 16400 |
| ОБЩО РАЗХОДИ: | **296026** | **326529** |
| **Заб.** ***Преходен остатък от спонсори и дарители от 2024***: **24 142 лв.** | | |